CELEX: 32010R0802
Language: hu
Date: 2010-09-13 00:00:00
Title: A Bizottság 802/2010/EU rendelete ( 2010. szeptember 13. ) a 2009/16/EK európai parlamenti és tanácsi irányelv 10. cikke (3) bekezdésének és 27. cikkének a társaság teljesítménye tekintetében történő végrehajtásáról  EGT-vonatkozású szöveg

14.9.2010   
            
            
               HU
            
            
               Az Európai Unió Hivatalos Lapja
            
            
               L 241/4
            
         A BIZOTTSÁG 802/2010/EU RENDELETE
   (2010. szeptember 13.)
   a 2009/16/EK európai parlamenti és tanácsi irányelv 10. cikke (3) bekezdésének és 27. cikkének a társaság teljesítménye tekintetében történő végrehajtásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a kikötő szerint illetékes állam általi ellenőrzésről szóló, 2009. április 23-i 2009/16/EK európai parlamenti és tanácsi irányelvre (1) és különösen annak 10. cikke (3) bekezdésére és 27. cikkére,
   mivel:
   
               (1)
            
            
               A társaság teljesítménye az egyik olyan általános paraméter, amely meghatározza egy hajó kockázati profilját.
            
         
               (2)
            
            
               A társaságok teljesítményének a 2009/16/EK irányelv értelmében történő meghatározása érdekében szükséges, hogy egy hajó ellenőrzésekor az ellenőrök feljegyezzék a társaságnak kiosztott IMO-számot.
            
         
               (3)
            
            
               A társaság teljesítményének értékelése érdekében figyelembe kell venni a társaság flottájába tartozó összes olyan hajó hiányossági és visszatartási arányát, amelyet az Unión belül, valamint a kikötő szerinti állam általi ellenőrzéséről szóló memorandum (a továbbiakban: Párizsi Memorandum) régióján belül ellenőriztek.
            
         
               (4)
            
            
               A társaság teljesítményének értékeléséhez használt módszertan tekintetében szükségesnek látszik a Párizsi Memorandum alkalmazása során nyert szakértelmére építeni.
            
         
               (5)
            
            
               A Bizottságnak az 1406/2002/EK európai parlamenti és tanácsi rendelettel (2) létrehozott Európai Tengerbiztonsági Ügynökségre kell bíznia az alacsony vagy nagyon alacsony teljesítményt nyújtó társaságok jegyzékének egy nyilvános weboldalon való közzétételét.
            
         
               (6)
            
            
               Az ebben a rendeletben előírt intézkedések összhangban vannak a tengeri közlekedés biztonságával és a hajókról történő szennyezés megelőzésével foglalkozó bizottság véleményével,
            
         ELFOGADTA EZT A RENDELETET:
   1. cikk
   A társaságok azonosítása
   A tagállamok gondoskodnak arról, hogy IMO-szám azonosítsa a 2009/16/EK irányelv 1. cikkének 18. pontjában meghatározott társaságot, amennyiben a hajónak meg kell felelnie az Életbiztonság a tengeren tárgyú nemzetközi egyezmény (SOLAS-egyezmény) IX. fejezetében említett, a hajók biztonságos üzemeltetéséről szóló nemzetközi szabályzatnak (International Safety Management Code, ISM Code).
   2. cikk
   A társaság teljesítményének értékelési kritériumai
   (1)   A társaság – a 2009/16/EK irányelv I. melléklete I.1. részének e) pontjában említett – teljesítményének értékeléséhez az e rendelet mellékletében meghatározott kritériumokat kell alkalmazni.
   (2)   A társaságok teljesítményének szintjét naponta frissíteni kell, és az értékelést megelőző 36 hónap alapján kell kiszámolni. E célból a számításokat a 2009. június 17-től gyűjtött adatok alapján kell elvégezni. Ha 36 hónapnál kevesebb telt el 2009. június 17. óta, a számítást a rendelkezésre álló adatok alapján kell elvégezni.
   (3)   A társaságokat be kell sorolni aszerint, hogy teljesítményük a melléklet 3. pontjában felsoroltak értelmében nagyon alacsony, alacsony, közepes vagy magas.
   3. cikk
   Az alacsony és nagyon alacsony teljesítményű társaságok jegyzékének közzététele
   (1)   Az Európai Tengerbiztonsági Ügynökség (European Maritime Safety Agency, EMSA) segíti a Bizottságot abban, hogy a 2009/16/EK irányelv 27. cikkével összhangban egy nyilvános honlapon rendszeresen közzétegye az alacsony és nagyon alacsony teljesítményt nyújtó társaságokra vonatkozó tájékoztatót.
   (2)   Az EMSA közzéteszi és naponta frissíti nyilvános honlapján a következő információkat:
   
               a)
            
            
               azon társaságok jegyzéke, amelyeknek a teljesítménye a megelőző 36 hónap során legalább három hónapig folyamatosan nagyon alacsony volt;
            
         
               b)
            
            
               azon társaságok jegyzéke, amelyeknek a teljesítménye a megelőző 36 hónap során legalább három hónapig folyamatosan alacsony vagy nagyon alacsony volt;
            
         
               c)
            
            
               azon társaságok jegyzéke, amelyeknek a teljesítménye a megelőző 36 hónap során legalább hat hónapig folyamatosan alacsony volt.
            
         4. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2011. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. szeptember 13-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 131., 2009.5.28., 57. o.
   
      (2)  HL L 208., 2002.8.5., 1. o.
   
      MELLÉKLET
      
         A TÁRSASÁG TELJESÍTMÉNYÉVEL KAPCSOLATOS KRITÉRIUMOK
      
      (a 2009/16/EK irányelv 10. cikke (3) bekezdésének értelmében)
      1.   A társaság visszatartási indexe
      
      A visszatartási index a társaság flottájához tartozó összes hajóra vonatkozó visszatartások számának és a társaság flottájához tartozó összes hajón elvégzett ellenőrzések számának az aránya a megelőző 36 hónapban, összehasonlítva a Párizsi Memorandum régiójában a megelőző 36 hónapban ellenőrzött összes hajó visszatartási arányával.
      A visszatartási indexet átlagosnak kell tekinteni, ha az a Párizsi Memorandum régiójában a megelőző 36 hónapban az összes hajón elvégzett vizsgálat során előforduló visszatartások átlagos százalékához képest ± 2 százalékpontos határon belül van.
      A visszatartási indexet átlag fölöttinek kell tekinteni, ha az a Párizsi Memorandum régiójában a megelőző 36 hónapban az összes hajón elvégzett vizsgálat során előforduló visszatartások átlagos százalékánál több mint 2 százalékponttal magasabb.
      A visszatartási indexet átlag alattinak kell tekinteni, ha az a Párizsi Memorandum régiójában a megelőző 36 hónapban az összes hajón elvégzett vizsgálat során előforduló visszatartások átlagos százalékánál több mint 2 százalékponttal alacsonyabb.
      A társaság visszatartási indexét – minden egyéb ellenőrzés eredményétől függetlenül – átlag fölöttinek kell tekinteni, ha a 2009/16/EK irányelvvel összhangban kitiltó határozatot adtak ki a társaság flottájának bármely hajójára a megelőző 36 hónapban.
      2.   A társaság hiányossági indexe
      
      A hiányossági index a társaság flottájához tartozó összes hajó hiányosságpontjainak és a társaság flottájához tartozó összes hajón elvégzett ellenőrzések számának az aránya a megelőző 36 hónapban, összehasonlítva a Párizsi Memorandum régiójában a megelőző 36 hónapban ellenőrzött összes hajó hiányossági arányával.
      Az első albekezdés alkalmazásában az ISM-szabályzattal kapcsolatos hiányosságokat 5 ponttal kell súlyozni, az összes többi hiányosságot pedig 1 ponttal. A Párizsi Memorandum régióján belüli átlagos hiányossági arányt súlyozni kell az ISM-szabályzattal kapcsolatos hiányosságok és a más jellegű hiányosságok ellenőrzésenkénti átlagos előfordulásának figyelembevételével.
      A hiányossági indexet átlagosnak kell tekinteni, ha az a Párizsi Memorandum régiójában a megelőző 36 hónapban előforduló hiányosságok súlyozott átlagához képest ± 2 százalékpontos határon belül van.
      A hiányossági indexet átlag fölöttinek kell tekinteni, ha az a Párizsi Memorandum régiójában a megelőző 36 hónapban előforduló hiányosságok súlyozott átlagánál több mint 2 százalékponttal magasabb.
      A hiányossági indexet átlag alattinak kell tekinteni, ha az a Párizsi Memorandum régiójában a megelőző 36 hónapban előforduló hiányosságok súlyozott átlagánál több mint 2 százalékponttal alacsonyabb.
      3.   A társaságok teljesítményének táblázata
      
      A társaság teljesítményét a következők szerint kell besorolni:
      
                  Visszatartási index
               
               
                  Hiányossági index
               
               
                  A társaság teljesítménye
               
            
                  átlag fölötti
               
               
                  átlag fölötti
               
               
                  nagyon alacsony
               
            
                  átlag fölötti
               
               
                  átlagos
               
               
                  alacsony
               
            
                  átlag fölötti
               
               
                  átlag alatti
               
            
                  átlagos
               
               
                  átlag fölötti
               
            
                  átlag alatti
               
               
                  átlag fölötti
               
            
                  átlagos
               
               
                  átlagos
               
               
                  közepes
               
            
                  átlagos
               
               
                  átlag alatti
               
            
                  átlag alatti
               
               
                  átlagos
               
            
                  átlag alatti
               
               
                  átlag alatti
               
               
                  magas
               
            Azonban, ha egy társaságnak nincsenek korábbi, a flottáján végzett ellenőrzésekről jegyzőkönyvei, vagy ha egy társaság nem köteles IMO-számmal rendelkezni, e társaság teljesítményét közepesnek kell tekinteni.